Diari Oficial de la Generalitat Valenciana


Sumari del DOGV 8630, del 09-09-2019 (2019/8368)

RESOLUCIÓ de 30 d'agost de 2019, de la Presidència de la Generalitat, per la qual s'adjudiquen onze beques per a la realització de pràctiques professionals en matèria de protocol en el Gabinet del President, de la Presidència de la Generalitat, i en les conselleries o organismes que en depenen, durant l'exercici 2019 i 2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8630

Data del DOGV
:   09-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8368


Data del document
:   30-08-2019

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 d'agost de 2019, de la Presidència de la Generalitat, per la qual s'adjudiquen onze beques per a la realització de pràctiques professionals en matèria de protocol en el Gabinet del President, de la Presidència de la Generalitat, i en les conselleries o organismes que en depenen, durant l'exercici 2019 i 2020. [2019/8368]  
El Decret 20/2016, de 12 de desembre, del president de la Generalitat, estableix les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat.  
Vista la Resolució de 24 d'abril de 2019, de la Presidència de la Generalitat (DOGV 8550, 17.05.2019), per la qual es convoquen dotze beques per a la realització de pràctiques professionals en matèria de protocol en el Gabinet del President, de la Presidència de la Generalitat, i en les conselleries o organismes que en depenen durant l'exercici 2019 i 2020.  
Vist que existeix consignació pressupostària suficient en la línia comptable S7046000 de l'aplicació pressupostària de la Presidència de la Generalitat 47.01.00.272.27, del capítol 4, dels pressupostos de la Generalitat per a l'any 2019, per a atendre les obligacions derivades d'aquesta resolució i es preveu el seu equivalent en el pressupost de la Generalitat de 2020.  
La comissió avaluadora, constituïda d'acord amb l'apartat huité de l'esmentada Resolució de 24 d'abril de 2019, es va reunir a l'efecte de realitzar l'estudi i baremació de les sol·licituds presentades d'acord amb els requisits i criteris establerts en les bases de la convocatòria, i va efectuar, així mateix, les oportunes entrevistes a les persones aspirants.  
  
Una vegada obtinguda la puntuació provisional de totes les persones aspirants va ser exposada, durant deu dies, la llista ordenada, segons la dita puntuació, per a la fase d'al·legacions, finalitzada la qual, i atés que no s'han presentat al·legacions, la comissió avaluadora va efectuar la corresponent proposta de concessió de les beques, segons es reflecteix en les actes esteses a aquest efecte.  
Posteriorment, amb data de 2 d'agost de 2019, María Gil Perales, inclosa en la proposta de concessió de les beques va presentar la seua renúncia, amb la qual cosa les beques que s'adjudiquen són onze, donat que el nombre de persones aspirants que van resultar admeses i que van superar la fase de l'entrevista eren dotze.  
La Resolució de 19 de juliol de 2019, del president de la Generalitat, per la qual es deleguen determinades atribucions en distints òrgans de l'Administració de la Generalitat, en l'apartat seté, delega en la persona titular de la Sotssecretaria de la Presidència l'atorgament de les beques a les quals es refereix el Decret 132/2009, de 4 de setembre, del Consell, o normativa que el substituïsca, dins del seu respectiu àmbit material i funcional que té delegat.  
En virtut del que s'exposa, i de conformitat amb el que estableix l'article 160.4.c de la llei 1/2015, de 5 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer  
1. Adjudicar onze beques per a la realització de pràctiques professionals en matèria de protocol en el Gabinet del President i en les conselleries o organismes que en depenen, de conformitat amb el barem establit en l'article 4 del Decret 20/2016, de 12 de desembre, del president de la Generalitat, a les persones candidates següents:  
  
  
Almudena Tenza García 17,24  
Carmen Bañuls Sendra 15,07  
Laura María Casamayor Miñana 14,86  
Esther de la Pinta Kampouras 14,10  
Mercedes Carmen Delgado de la Guía 13,53  
Rebeca Pérez Rioja 13,08  
Marta Peris Ferrando 12,63  
María Fenoll Herráez 12,19  
Rocío Mulet Prior 12,18  
Marina Benavente Díez 11,07  
Carla Herreras Dobón 10,75  
  
2. L'import total de les onze beques s'efectuarà a càrrec del programa pressupostari de la Presidència de la Generalitat 21.67.40.469.51, del capítol 4, codi línia comptable S7046000, dels pressupostos de la Generalitat per a l'any 2019 i el seu equivalent en el pressupost de la Generalitat de 2020, segons el desglossament inicial següent:  
- Import any 2019: 43.503,24 euros  
- Import any 2020: 103.932,07 euros  
- Import total màxim: 147.435,31 euros  
  
Segon  
No pertoca establir borsa de reserva, atés que el nombre de persones aspirants que van resultar admeses i que van superar la fase de l'entrevista són les indicades en l'apartat primer d'aquesta resolució, a més de la persona que ha renunciat posteriorment.  
  
Tercer  
Excloure de la present convocatòria les sol·licituds de beques que s'assenyalen a continuació, pels motius que s'especifiquen.  
  
Carolina Aceituno Sevillano 1  
Empar Aguilella Tortajada 3  
Iván Argente Poveda 1  
Rocío Bernabeu Valera 2  
Eduard Borja Blasco 1  
Zoe Carañana Mahiques 1  
Alberto Gómez Fernández 1  
María José Gómez Verdú 3  
Nuria González Carpena 1  
Nuria Ibáñez Navarro 3  
Noelia Juan Ibáñez 1  
Inés López Gil 1  
Rocío de Mar Nogales Caimari 1  
Ágata Elvira Pita Gómez 1  
José Iván Puche Cano 1  
Ana San Román Torres 1  
Clara Sanchis Castelló 2  
Fernando Soler Barrera 1  
  
1. No tindre la titulació requerida.  
2. No tindre el nivell exigit de coneixements de valencià (nivell B1).  
  
3. Haver transcorregut més de cinc anys des de la terminació dels estudis exigits.  
  
Quart  
1. El període de duració de les beques començarà el dia 15 de setembre de 2019 i finalitzarà el 14 de setembre de 2020.  
2. El període de duració de les onze beques podrà prorrogar-se, sense necessitat de nova convocatòria, per un període màxim de dotze mesos addicionals, sempre que existisca disponibilitat pressupostària i l'exercici de l'activitat que s'estiga efectuant així ho requerisca o aconselle. En aquest cas, la quantia procedent serà la que estiga vigent en el dit període, d'acord amb la resolució a què es refereix l'article 17.1 del Decret 132/2009, de 4 de setembre, del Consell, pel qual es regula la concessió de beques.  
  
Cinqué  
La publicació d'aquesta resolució té els efectes de notificació a les persones interessades, d'acord amb el que disposa la legislació bàsica de procediment administratiu comú, i s'inserirà la informació corresponent en la seu electrònica o portal institucional de la Generalitat en internet, https://sede.gva.es, així com en la pàgina web de la Presidència de la Generalitat, www.presidencia.gva.es.  
  
  
Sisé  
Contra aquesta resolució, que posa fi a la via administrativa, es podrà interposar, amb caràcter potestatiu, recurs de reposició davant de l'òrgan que ha dictat l'acte, en el termini d'un mes, comptador des de l'endemà de la publicació d'aquesta resolució. No obstant això, podrà interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació. I tot això sense perjuí que s'utilitze qualsevol altra via que es considere oportuna.  
  
València, 30 d'agost de 2019.- El president, p. d. (ap. 7é.p R 19.07.2019; DOGV 22.07.2019), el sotssecretari: Emili Josep Sampío Morales.